ดัชนีหุ้นปิดภาคเช้าบวก 7.38จุด
แรงซื้อกลุ่มใหญ่ ดันหุ้นไทยปิดภาคเช้าในแดนบวกที่ 7.38 จุด มูลค่ากว่า 2.8 หมื่นล้านบาท
30 ม.ค. 2556

แรงซื้อกลุ่มใหญ่ ดันหุ้นไทยปิดภาคเช้าในแดนบวกที่ 7.38 จุด มูลค่ากว่า 2.8 หมื่นล้านบาท
ตลาดหุ้นวันที่ 30 ม.ค. ดัชนีหุ้นมีแรงซื้อในกลุ่มขนาดใหญ่นำโดยกลุ่มพลังงาน ดันให้ดัชนีหุ้นในการซื้อขายภาคเช้า มาปิดตลาดที่ระดับ 1,486.15 จุด เพิ่มขึ้น 7.38 จุด หรือ 0.50% มูลค่าการซื้อขาย 28,601.34 ล้านบาท
ฝ่ายวิจัย บล.ธนชาต ระบุว่า ดัชนีหุ้นวันนี้ยังบวกได้ต่อ แต่น่าจะวิ่งในกรอบ 1,470-1,484 จุด เป็นลักษณะขายสลับเปลี่ยนกลุ่ม  โดยวันนี้มีแรงซื้อหุ้นพลังงานเก็งกำไรราคาน้ำมันที่ปรับตัวเพิ่มขึ้น รวมถึงดัชนีหุ้นดาวโจนส์เมื่อคืนที่ผ่านมาปรับตัวบวก และการไหลเข้าของกระแสเงินทุนยังมีอย่างต่อเนื่อง น่าจะเป็นปัจจัยหนุนให้ดัชนีหุ้นมีโอกาสสูงจะปรับตัวบวกทะลุเป้าหมายระยะสั้นที่ 1,480 จุด ส่วนแนวต้านเชิงจิตวิทยาระดับถัดไปที่ 1,500 จุด
อย่างไรก็ตาม แนะนำนักลงทุนใช้กลยุทธ์แบบ “ตั้งรับ” ต่อเนื่อง หลังจากดัชนีหุ้นปรับเพิ่มขึ้นกว่า 6% ในช่วง 1 เดือนที่ผ่านมา โดยให้ทยอยเลือกซื้อสะสมในหุ้นกลุ่มที่ยังปรับตัวเพิ่มขึ้นไม่มากเมื่อเทียบกับการเพิ่มขึ้นของดัชนี และหุ้นที่ให้อัตราผลตอบแทนสูงจากเงินปันผล
5 อันดับหุ้นที่มีการซื้อขายสูงสุด 
1.PTT ปิดที่ 342 บาท เพิ่มขึ้น 7 บาท หรือ 2.09% มูลค่าการซื้อขาย 2,439 ล้านบาท 
2.TRUE ปิดที่ 6.80 บาท เพิ่มขึ้น 0.20 บาท หรือ 3.03% มูลค่าการซื้อขาย 1,707 ล้านบาท 
3.BJC ปิดที่ 73.75 บาท เพิ่มขึ้น 2.50 บาท หรือ 3.51% มูลค่าการซื้อขาย 1,445 ล้านบาท 
4.BTS ปิดที่ 8 บาท ไม่เปลี่ยนแปลง มูลค่าการซื้อขาย 1,094 ล้านบาท 
5.PTTEP ปิดที่ 165 บาท เพิ่มขึ้น 2 บาท หรือ 1.23% มูลค่าการซื้อขาย 1,093 ล้านบาท